São Paulo (savezna država)
São Paulo je jedna od 26 saveznih država Brazila. Smještena je unutar Jugoistočne regije. Glavni i najveći grad, kako savezne države tako i Brazila, jest São Paulo, jedan od najvećih gradova svijeta. Kao najbogatija i privredno najrazvijenija savezna država, često se naziva "lokomotiva Brazila", a njen BDP čini trećinu BDP-a Brazila. Država São Paulo je bogatija od Argentine, Urugvaja, Paragvaja i Bolivije zajedno. Ako bi se pretpostavilo da je São Paulo nezavisna država, njen nominalni BDP bi bio među 20 najviših u svijetu (procjena iz 2010). Jedna je od manjih saveznih država. Zauzima površinu od 248.222,8 km2 i po tome je 12 brazilska država. Prema podacima iz 2014. godine, u ovoj državi je živjelo 44.396.485 stanovnika, što je čini najmnogoljudnijom saveznom državom sa 180 stanovnika po km2.